Virallinen lehti nro C 386 , 11/12/1998 s. 0110



KIRJALLINEN KYSYMYS E-1300/98 esittäjä(t): Franco Malerba (PPE) komissiolle (29. huhtikuuta 1998) Aihe: Haitalliset aineet (asbesti) Brysselin I-rakennuksen (Uccle) Eurooppa-koulun tiloissa Brysselin I-rakennuksen (Uccle) Eurooppa-koulun tiloissa havaittu asbesti on otettu esille moneen kertaan jo aiemmin, esim. Lissy Grönerin esittämässä kirjallisessa kysymyksessä 2203/92(1). Vastauksessaan komissio aliarvioi ongelman vakavuuden ja tyytyi toteamaan, että ainoastaan yhdessä rakennuksessa on jouduttu aiemmin korvaamaan materiaalia, joka olisi voinut aiheuttaa ongelmia pitkällä aikavälillä. 24. lokakuuta 1997 käynnistetyssä alustavassa asbestitutkimuksessa, jota ei ole vielä saatettu loppuun, kävi kuitenkin ilmi, että ainakin 9:ssä Eurooppa-koulun rakennuksessa on asbestia, joka on poistettava pikaisesti. Kun edellä mainittu otetaan huomioon, onko komissio valmis reagoimaan myönteisesti Eurooppa-koulun oppilaiden vanhempainyhdistyksen esille ottamiin huolenaiheisiin, joihin kuuluu erityisesti seuraavaa: - työt (asbestin poistaminen, ja hävittäminen sekä puhdistustyöt) on ehdottomasti tehtävä silloin, kun oppilaat eivät ole koulussa; - ennen töiden aloittamista on laadittava yksityiskohtainen ja kattava tutkimus asbestia sisältävistä materiaaleista sekä yksityiskohtainen työaikataulu; - työt tekeville yrityksille on annettava yksityiskohtaiset ohjeet, joista käy ilmi, mitä menetelmiä on sovellettava ja miten usein ja minkälaisia tarkastuksia on suoritettava (ulkopuolisten asiantuntijoiden läsnäollessa); - sovellettavien parametrien (raja-arvot) on perustuttava kaikkein kehittyneimpään lääketieteelliseen tutkimukseen ja uusimpiin eurooppalaisiin lakeihin, ja niissä on otettava huomioon lisääntynyt tietoisuus kuiduille altistumisen vaaroista (esim. Saksassa raja-arvo on 0,5 kuitua/litra; Belgiassa 10 kuitua/ litra); - Belgian rakennushallituksen, Eurooppa-koulujen johtokunnan ja vanhempien edustajien on allekirjoitettava yhteisymmärryspöytäkirja, jossa käsitellään edellä mainittujen kohtien toteutusta ja johon sisältyy mahdollisuus keskeyttää työt sekä langettaa varoitukseksi rangaistuksia, mikäli ehtoja rikotaan. Nämä kohdat sisältyvät kirjeeseen, jonka Eurooppa-koulujen johtokunnassa oleva komission edustaja kirjoitti 16. maaliskuuta 1998 asiasta vastaavalle ministerille André Flahautille. Onko komissio valmis arvioimaan, että Belgia ei ole täyttänyt Eurooppa-koulujen perustamista koskevasta, 12 päivänä huhtikuuta 1957 tehdystä sopimuksesta aiheutuvia pakollisia velvoitteita, jos edellä mainittujen kohtien johdosta ei ryhdytä mihinkään toimiin? Komission jäsenen Erkki Liikasenkomission puolesta antama vastaus (4. kesäkuuta 1998) Eurooppa-koulujen johtokunta soveltaa Eurooppa-koulujen perustamista koskevaa yleissopimusta, jonka perustajajäsenvaltiot ovat allekirjoittaneet 12.4.1957, ja siihen liittyviä pöytäkirjoja. Tämä hallitusten välinen elin tekee koulujen toimintaa koskevat päätökset ja Belgiassa sijaitsevien Eurooppa-koulujen osalta se on allekirjoittanut maan hallituksen kanssa yleissopimuksen 28 artiklan mukaisesti 12.10.1962 sopimuksen parhaitten mahdollisten aineellisten ja henkisten edellytysten turvaamiseksi näille kouluille. Belgian hallitus on tällä sopimuksella sitoutunut antamaan koulujen käyttöön tarvittavat rakennukset, pitämään niitä yllä ja vakuuttamaan ne Belgian valtion kiinteistöjä koskevien sääntöjen mukaisesti. Komissio, jonka edustaja on Eurooppa-koulujen johtokunnan jäsen, on jo vastannut asbestin esiintymistä Brysselin I-rakennuksen (Uccle) tiloissa koskevaan kirjalliseen kysymykseen (Lissy Grönerin esittämään kirjalliseen kysymykseen annettu vastaus E-2203/92(2)). Koska osa kysymyksistä kuuluu vastaanottajavaltion suoranaiseen toimivaltaan, komission vastaus rajoittui sen hallussa olevien tietojen kertomiseen. Näitä tietoja eivät ole kannanotto esitettyyn kysymykseen. Komissio pitää tiukasti kiinni Eurooppa-koulujen turvallisuudesta ja seuraa tarkoin, että asbestin esiintymisestä tehdään perusteellinen kartoitus ja että kaikki työt (asbestinpurku, purkaminen ja poiskuljetus) tehdään voimassaolevia määräyksiä noudattaen. Työt on tarkoitus tehdä kesäloman aikana. Belgian rakennushallituksen sopimusehdoissa N:o 98/30.2234/034/01 ala-asteen uusista rakennuksista sekä voimistelusalista osaurakka N:o 1 käsittää asbestinpoiston ennen purkutöitä. Sopimusehdot edellyttävät kaikkien asbestin purkamista koskevien turvamääräysten noudattamista. Edellä mainituissa sopimusehdoissa määrätään, että sovellettavat parametrit (työsuunnitelman laatiminen ennen purkutöitä tai asbestinpurkua, työmaan merkitseminen ja työmaalle pääsyn rajoittaminen sekä työmaan ilman asbestikuitupitoisuus) ovat työsuojelua koskevan yleisasetuksen (RGPT) mukaiset. Mainittu asetus on 19.9.1983 annetun neuvoston direktiivin 83/477/ETY, sellaisena kuin se on muutettuna 25.6.1991 annetulla neuvoston direktiivillä 91/382/ETY, säädösten mukainen. Koska laissa olevat säädökset ovat velvoittavia, komissio ei ota kantaa siihen, tarvitaanko rakennushallituksen, koulujen johtokunnan ja vanhempain edustajien erillistä sopimusta edellisten kohtien noudattamisesta. Komissio ei katso tehtäväkseen ottaa kantaa muiden aikomuksiin. Velvollisuuksien laiminlyönteihin ei voida puuttua ennen kuin sellaisia on todettu. (1) EYVL C 86, 26.3.1993, s. 15. (2) EYVL C 86, 26.3.1993.